lflage/wiki-talks huggingface dataset:
Conversa:Cerberus

message: Na miña opinión, o título deste breve artigo debería ser:
* Cerberus, xa que este é un nome latino, ou ben
* Cérbero, a súa adaptación ao galego (do latín Cerbĕrus, co segundo e breve).--XoioÉche o que hai 2 de xaneiro de 2013 ás 12:56 (UTC)
thread_title:  Título
Conversa:Ramón Nomar

message: Primeira edición creada a partir do artigo da wikipedia en lingua inglesa: :en:Ramon Nomar. --Xabier Cid  Talk 2 me, please 2 de xaneiro de 2013 ás 20:56 (UTC)
thread_title: Untitled
Conversa:Club Lemos

message: Estades misturando a Serie A do antigo Campionato de Galicia (que existiu entre 1905 e 1940) coa Serie A Rexional ligueira, que foi creada en 1940/41. Son competicións diferentes.--Kiskiyosus (conversa) 3 de xaneiro de 2013 ás 00:49 (UTC)
Está marcado con cores distintas. Non queda claro xa así?
En xeral as entradas de equipos galegos teñen bastante lío cos diferentes nomes que as categorías rexionais/autonómicas/comarcais/provinciais foron tendo ao longo do tempo. Habería que ir regularizánoo pouco a pouco. Paréceme que o lóxico sería poñerlles o nome que tiveron en cada momento, pero dándolle a mesma cor, por exemplo, a 1ª Autonómica, 1ª Rexional e á actual Primeira Galicia. Tamén remitirían á mesma entrada, claro.
Non é cuestión de cores. O antigo Campionato de Galicia non era parte da liga española, era outra competición distinta. Nese cadro teñen que aparecer só as presenzas do Lemos na liga española.
thread_title: Untitled

message: Boas. Non estou seguro de que sexa acertado dicir que o Lemos é o quinto club de fútbol máis antigo de Galiza, o club monfortino foi fundado en 1924, mais o Bergantiños (de acordo co seu sitio web) foi fundado un ano antes, en 1923. Non sei se hai bibliografía ao respecto, mais atendendo a isto, o Lemos sería o sexto, mentres que o Celta e o Bergantiños estarían no cuarto e quinto posto (descoñezo o día de fundación do Bergantiños, polo que non podo dicir cal é anterior). Un saúdo, Piquito (conversa) 15 de febreiro de 2022 ás 13:26 (UTC)
replies: text: E tamén o Racing de Ferrol é máis antigo. Eu eliminaría esa parte e deixaríao en que "é un dos máis antigos de Galicia". Saúdos. Nonsonninguen (conversa) 16 de febreiro de 2022 ás 11:14 (UTC)
O Sin Querer da Coruña é de 1922. O Libunca de Ferrol é de 1924.
thread_title:  Quinto ou sexto?
Conversa:Porriño Industrial Club de Fútbol

message: O Porriño Ind. C.F. naceu en 1965 pola fusión de C. Zeltia D. e máis Louriña C.F.--Kiskiyosus (conversa) 3 de xaneiro de 2013 ás 22:02 (UTC)
thread_title: Untitled

message: Por que a Serie A aparece marcada en azul ata 1950 e en verde de alí para adiante?
thread_title:  CORES NA TÁBOA
Conversa:Palaemon serratus

message: A 1ª edicíón deste artigo vai encabezada polo nome científico do animal, en contra do que é habitual. A razón é porque aínda non hai, que eu saiba, unha lista máis ou menos oficial de crustáceos decápodos de Galicia. Do traballo de Ríos Panisse (e tamén da experiencia de calquera) dedúcese que o nome oficial debería ser camarón, ou camarón (común), ao xeito do nome inglés common prawn, por dúas razóns: porque é a especie máis común, e porque este nome é o máis empregado pola xente. Pero na Lista de crustáceos de Galicia desta Galipedia, baseada —para os decápodos— no traballo de González [Gurriarán] E. & Méndez M. Crustáceos decápodos das costas de Galicia. Ed. Seminario de Estudos Galegos, (1986), obra que aínda non puiden consultar, dáselle a esta especie o nome de camarón de rocha, galeguizando o nome de camarón de roca que usara Rosa Ramonell Goyanes na súa guía (en realidade a RAG, aínda que semella —polas definicións que dá no seu dicionario on line— que prefire rocha, admite tamén a variante roca).Non sei se para a comunidade da Galipedia Mª. C. Ríos Panisse é autoridade suficiente. Pero eu prefiro a solución arriba indicada, camarón, camarón común ou camarón (común), co adxectivo diferenciador entre parénteses, como adoita facerse con moitos nomes de animais e plantas nas guías de campo e outras obras de divulgación. Vós diredes.Para as outras especies presentes nas augas galegas habería que elixir nomes compostos por camarón e adxectivos (ou substantivos) identficadores. Eu de momento, nas próximas páxinas que penso crear para cada unha delas, penso empregar o mesmo procedemento que nesta: encabezalas polo nome científico. --XoioÉche o que hai 5 de xaneiro de 2013 ás 00:12 (UTC)
; Rectifico
replies: text: Despois de ver hoxe (non sei como non se me ocorrera mirar antes) a definición do dicionario da RAG: 
e a pesar da pequena incongruencia de que despois de citar a especie concreta, se diga que mide «de catro a dez centímetros segundo as especies» (forma de redactar, por outro lado, habitual na Acacemia), xa non hai dúbida ningunha: o camarón é a especie Palaemos serratus, e as demais especies serán... "outros camaróns".--XoioÉche o que hai 6 de xaneiro de 2013 ás 00:01 (UTC)
* O primeiro argumento (que non exista unha lista oficial para os crustáceos) levaríanos a titular case todos los bichos e plantas co seu nome científico (algo, por outra parte, que sigo sen comprender por que non o facemos, pero ... así o decidimos, que lle imos facer). Para min, persoalmente, Ríos Panisse non é autoridade en nomenclatura científica, senón en nomes vernáculos de case toda a costa galega. Pero é que hai máis fontes que nos valen para a escolla dos nomes comúns cos que titular os artigos. Canto ó do adxectivar común á especie tipo, á especie común, a min paréceme redundante: son as outras, as non comúns, as que deberán levar apelidos. Neste caso, a solución é obvia: cómpre mover o artigo a camarón. Pedro --Lameiro (conversa) 12 de setembro de 2013 ás 21:24 (UTC)
thread_title:  Nome vulgar galego de ''Palaemon serratus''
Conversa:SARM

message: Creo que a definición inicial é discutible. SARM é unha bacteria, non un "contaxio" nin unha "enfermidade" (aínda que esa bacteria produce unha enfermidade). Habería que empezar dicindo que SARM é unha bacteria chamada Staphylococcus aureus resistente á meticilina... etc. etc. e seguidamente falar da enfermidade que produce (como efectivamente se fai despois no artigo). Tampouco está demais engadir secundariamente que as súas siglas en inglés son MRSA, porque despois esas siglas van saír en moitas das referencias indicadas e porque a literatura científica que se consulte vai estar maioritariamente en inglés (neste campo e en case todos).--Miguelferig (conversa) 5 de xaneiro de 2013 ás 17:12 (UTC)
replies: text: :Como ninguén respondeu, fixen algúns cambios no parágrafo inicial da definición, que modificaron os aspectos indicados anteriormente.--Miguelferig (conversa) 7 de xaneiro de 2013 ás 11:22 (UTC)
thread_title: Definición
Conversa:Crangon

message: A 1ª ed. foi feita con informacións da wikipedia en inglés, e mais con achegas das ligazóns externas.--XoioÉche o que hai 6 de xaneiro de 2013 ás 20:53 (UTC)
thread_title: Untitled
Conversa:Club Deportivo Choco

message: Antes do Choco F.C. nacido en 1932 existiu un Redondela Sporting C. nos anos vinte.--Kiskiyosus (conversa) 7 de xaneiro de 2013 ás 12:05 (UTC)
thread_title: Untitled
Conversa:Pazo de Raxoi

message: Segundo o que ven na páxina Palacio non debería ser Palacio de Raxoi ao ser a sé do goberno galego e do concello da cidade? --80.58.250.78 8 de xaneiro de 2013 ás 16:08 (UTC)
replies: text: Esa é a forma utilizada oficialmente polo concello e a Xunta  e . A Academia admite pazo como sinónimo de palacio e a forma utilizada oficialmente pola Xunta e o Concello é Pazo  e .--Sernostri (conversa) 1 de setembro de 2013 ás 07:24 (UTC)
thread_title: Denominación
Conversa:Lagosta (crustáceo)

message: Á vista da nova redacción da páxina de homónimos Lagosta, creo que cumpriría cambiar o título desta polo de Lagosta común (porque é a que máis coñecemos —de vista—) ou talvez polo de Lagosta europea (por ser a propia dos mares deste continente).En todo o caso, o título Lagosta (crustáceo) parece ben pouco acaído, xa que tanto a Lagosta moura como a Lagosta verde (as outras lagostas que teñen páxina na Galipedia nestes momentos), tamén son crustáceos (e da mesma familia, incluso do mesmo xénero).--XoioÉche o que hai 9 de xaneiro de 2013 ás 01:39 (UTC)
thread_title:  Título
Conversa categoría:Entidades de promoción do galego

message: Deille o nome de promoción pero quizais sería mellor: defensa, apoio, normalización. Non sei se vedes mellor algún outro nome.--Sernostri (conversa) 9 de xaneiro de 2013 ás 14:56 (UTC)
thread_title: Untitled

message: Cal é a diferencia entre :Categoría:Entidades de promoción do galego e :Categoría:Institucións de promoción do galego? --. HombreDHojalata.conversa 25 de xaneiro de 2016 ás 11:53 (UTC)
replies: text: Semella redundante. Metendo esta en :Categoría:Institucións de Galicia e pasando todas as que colgan de :Categoría:Institucións de promoción do galego a esta aforramos unha. Ou viceversa, de preferir o termo "institucións" a "entidades". ☣Banjo tell me 25 de xaneiro de 2016 ás 11:58 (UTC)
thread_title:  Categorías duplicadas?
Conversa:Bacilli

message: Normalmente os nomes das páxinas de categorías taxonómicas grandes, como as clases, póñense na galipedia en galego, poñendo unha redirección para o nome científico. Neste caso pareceume máis apropiado manter o nome científico para evitar ambigüidades con outros termos que tamén habería que denominar bacilos (xénero Bacillus, bacterias con forma de bacilo). As razón están explicadas no artigo na sección "Posibles confusións do nome".--Miguelferig (conversa) 9 de xaneiro de 2013 ás 18:22 (UTC)
thread_title: Nome da páxina
Conversa:Acelomorfos

message: Solicito, como noutros inumerábeis casos, o cambio do título pola súa forma en plural, Acelomorfos. As razóns poden verse na páxina de conversa de Artrópodos e tamén , na Taberna, en  Títulos en singular de artigos que se refiren a un colectivo..
replies: text: Desdculpade, que esquecín asinar  o comentario anterior. --XoioÉche o que hai 10 de xaneiro de 2013 ás 15:26 (UTC)
thread_title:  Título en plural 
Conversa:Quetógnatos

message: Solicito, como noutros inumerábeis casos, o cambio do título pola súa forma en plural, Quetognatos. As razóns poden verse na páxina de conversa de Artrópodos e tamén , na Taberna, en  Títulos en singular de artigos que se refiren a un colectivo..
E tamén o cambio de acentuación, Quetógnatos, de acordo coa de Ágnatos (Agnatha). Cf. ágnato no dicionario da RAG., e o catalán Quetògnat, que suxiren que o primeiro a do segundo elemento -gnatha, plural do grego -γνάϑος -gnáthos (de γνάθος, "mandíbula") é breve e, polo tanto, en latín científico sería -gnătha, facendo recaer, consecuentemente, o acento tónico na sílaba anterior, dando unha voz proparoxítona (esdrúxula). --XoioÉche o que hai 10 de xaneiro de 2013 ás 15:24 (UTC)
thread_title:  Título en plural 
Conversa:Gastrótricos

message: Solicito o cambio de acentuación, Gastrótricos, de acordo coa etimoloxía. O latín científico Gastrotricha é un termo comopsto polos elementos gastro- e -tricha, plural de -trichum, derivados das palabras gregas γαστήρ gastér, "estómago", "ventre", e θρίξ, τριχός thríx, trichós, "pelo", polo que, sendo o iota (ι) vogal breve (en latín, -trĭcha) fai recaer, por tanto, o acento tónico na sílaba anterior, dando unha voz proparoxítona (esdrúxula). Cf. catalán Gastrótrics, portugués Gastróticos.--XoioÉche o que hai 10 de xaneiro de 2013 ás 18:43 (UTC)
thread_title:  Acentuación 
Conversa:Hemicordados

message: Solicito, como noutros inumerábeis casos, o cambio do título pola súa forma en plural, Hemicordados. As razóns poden verse na páxina de conversa de Artrópodos e tamén , na Taberna, en  Títulos en singular de artigos que se refiren a un colectivo..--XoioÉche o que hai 10 de xaneiro de 2013 ás 18:49 (UTC)
thread_title:  Título en plural
Conversa:Loricíferos

message: Loricifera é un termo do latín científico, nominativo plural de loriciferus, -a, -um. Polo tanto, debería ir en cursiva. Pero como o costume na Galipedia é que os nomes dos taxons vaian en galego, o título adecuado é Loricíferos Solicito, por tanto, o seu oportuno cambio. --XoioÉche o que hai 10 de xaneiro de 2013 ás 18:56 (UTC)
thread_title:  Título
Conversa:Micrognatozoos

message: Solicito, como noutros inumerábeis casos, o cambio do título pola súa forma en plural, Microagnatozoos. As razóns poden verse na páxina de conversa de Artrópodos e tamén , na Taberna, en  Títulos en singular de artigos que se refiren a un colectivo..
Por outra parte, creo que sería máis adecuado conservar a morfoloxía do nome orixinal latino, Micrognathozoa, adpatándoo como Micrognatozoos ou, en todo caso, admitir ambas as grafías. --XoioÉche o que hai 10 de xaneiro de 2013 ás 19:04 (UTC)
replies: text: Sobre conservar a forma similar á latina penso que non hai dúbida. Son animais que teñen mandíbulas. Se se usa o prefixo "a" diante parece que é o prefixo grego de negación, como aparece no termo "agnatos", que son animais que non teñen mandíbula, como as lampreas.--Miguelferig (conversa) 22 de xaneiro de 2015 ás 20:59 (UTC)
thread_title:  Título en plural
Conversa:Monoblastozoos

message: Solicito, como noutros inumerábeis casos, o cambio do título pola súa forma en plural, Monoblastozoos. As razóns poden verse na páxina de conversa de Artrópodos e tamén , na Taberna, en  Títulos en singular de artigos que se refiren a un colectivo..
thread_title:  Título en plural
Conversa:Ortonéctidos

message: Na Galipedia é habitual, casi podería dicirse obrigatorio, titular os artigos dos taxons biolóxícos superiores ao xénero co seu nome adaptado ao galego. Só se admiten en latín (e, neste caso, hai que escribilos en letra cursiva) os nomes de xéneros (é obrigatorio), e os de especies que non teñan nome patrimonial (ou adaptado) galego. Polo tanto, o título correcto para este artigo é Ortonéctidos. --XoioÉche o que hai 10 de xaneiro de 2013 ás 19:20 (UTC)
thread_title:  Título en galego
Conversa:Forónidos

message: Foronídeos é unha (mala) adaptación do latín científico Phoronidae, sinónimo  de Phoronida (en rigor, debería ser Forónidos).
Phoronidae está hoxe anulado na nomenclatura zoolóxica oficial por ser un termo equívoco (ademais de superfluo), dado que está construído co sufixo -idae, propio das familias de animais. É de supoñer que o uso, aquí, de foronídeos, é o feito de figurar desta forma en todos os manuais redactados en castelán (orixinais ou traducidos, polo menos dos non poucos que puiden consultar), calco que é un claro caso do que eu chamei castrapo científico. A adaptación normal ao galego do único nome latino válido, Phoronida, é Forónidos. Cf. catalán forònids. --XoioÉche o que hai 10 de xaneiro de 2013 ás 19:41 (UTC)
thread_title:  Título 
Conversa:Priapúlidos

message: Na Galipedia é habitual, casi podería dicirse obrigatorio, titular os artigos dos taxons biolóxícos superiores ao xénero co seu nome adaptado ao galego. Só se admiten en latín (e, neste caso, hai que escribilos en letra cursiva) os nomes de xéneros (é obrigatorio), e os de especies que non teñan nome patrimonial (ou adaptado) galego. Polo tanto, o título correcto para este artigo é Priapúlidos.--XoioÉche o que hai 10 de xaneiro de 2013 ás 19:52 (UTC)
thread_title:  Título en galego
Conversa:Sipúnculos

message: Sipuncúlido é unha moi mala adaptación do latín científico Sipuncula.
En primeiro lugar, porque o termo do latín científico é un substantivo en nominativo plural, polo tanto, en todo caso, debería ser Sipuncúlidos.
E en segundo, porque o termo latino Sipunculida, sinónimo se Sipuncula, que estaría ben adaptado como sipuncúlidos, en plural, está hoxe anulado na nomenclatura zoolóxica oficial.
É de supoñer que o uso, aquí, de sipuncúlidos, é o feito de figurar desta forma en todos os manuais redactados en castelán (orixinais ou traducidos, polo menos dos non poucos que puiden consultar), calco que é un claro caso do que chamei castrapo científico. A adaptación normal ao galego do único nome latino válido, Sipuncula, é Sipúnculos. Cf. catalán sipúnculs. --XoioÉche o que hai 10 de xaneiro de 2013 ás 20:09 (UTC)
thread_title:  Título 
Conversa:Vetulícolas

message: Na Galipedia é habitual, casi podería dicirse obrigatorio, titular os artigos dos taxons biolóxícos superiores ao xénero co seu nome adaptado ao galego. Só se admiten en latín (e, neste caso, hai que escribilos en letra cursiva) os nomes de xéneros (é obrigatorio), e os de especies que non teñan nome patrimonial (ou adaptado) galego. Polo tanto, o título correcto para este artigo é Vetulícolas, xa que a etimoloxía de Vetulicolia deriva do xénero Vetulicola, e este é un termo composto dos elementos vetuli-, do adxectivo vetulus, -a, -um "vello", e ´-cola, do verbo colĕre, "habitar". Cf. catalán vetulícoles. --XoioÉche o que hai 10 de xaneiro de 2013 ás 20:54 (UTC)
thread_title:  Título en galego 
Conversa:Ciclióforos

message: Opino que o título deste artigo, de acordo coa propia redacción do texto, da lóxica, da numenclatura zoolóxica e dos usos da Galipedia, debería ir en plural, Ciclióforos.--XoioÉche o que hai 10 de xaneiro de 2013 ás 21:24 (UTC)
thread_title:  Título en plural
Conversa:Espirilo

message: Separei as bacterias con forma de espiral (que pertencen a moitos xéneros), do xénero Spirillum (que só é un dos xéneros de espirilos que hai) en dúas páxinas distintas. Iso é o que me parece máis apropiado. Nalgunhas wikis xuntaron os dous conceptos. Iso é ata certo punto lóxico en inglés porque nese idioma as dous termos se escriben igual: spirillum, Spirillum. Outras wikis quizais o imitaron, creo que desacertadamente. Tamén puxen aquí só as interwikis que trataban de espirilos (bacterias en espiral en xeral) e omitín as que trataban só o xénero Spirilum ou mesturaban as dúas cousas (esas interwikis están na páxina Spirillum que xa está tamén feita). De todos modos as interwikis poden ser unha complicación no futuro e non sei se será a mellor solución.--Miguelferig (conversa) 11 de xaneiro de 2013 ás 23:54 (UTC)
thread_title: Untitled
Conversa:Spirillum

message: Separei as bacterias con forma de espiral (que pertencen a moitos xéneros), do xénero Spirillum (que só é un dos xéneros de espirilos que hai) en dúas páxinas distintas. Iso é o que me parece máis apropiado. Nalgunhas wikis xuntaron os dous conceptos. Iso é ata certo punto lóxico en inglés porque nese idioma os dous termos se escriben igual: spirillum, Spirillum. Outras wikis quizais o imitaron, creo que desacertadamente. Tamén puxen aquí só as interwikis que trataban do xénero Spirillum, omitindo as outras, e puxen na páxina Espirilo as que trataban de bacterias en espiral en xeral e omitín as outras. De todos modos as interwikis poden ser unha complicación no futuro e non sei se será a mellor solución.--Miguelferig (conversa) 11 de xaneiro de 2013 ás 23:57 (UTC)
thread_title: Untitled
Conversa:Brión (homónimos)

message: Dado que, por fin, a Real Academia Galega recoñeceu que brión non é un sinónimo do antigamente non admitido musgo (véxanse os termos:
* *brión e
* musgo
no dicionario da RAG, ten que suprimirse a o significado referido á botánica nesta páxina, cousa que fago. --XoioÉche o que hai 12 de xaneiro de 2013 ás 18:42 (UTC)
thread_title:  Eliminación do significado en botánica
Conversa:Miriápodos

message: Na miña opinión, e tendo en conta a adaptación do latín científico Myriapoda e a propia redacción do cabezallo, o título desta páxina debería ser Miriápodos, en plural. O primitivo nin sequera tiña unha redirección desde Miriápodos , en plural.--XoioÉche o que hai 13 de xaneiro de 2013 ás 01:02 (UTC)
--Miguelferig (conversa) 10 de maio de 2016 ás 19:36 (UTC)
thread_title:  Título en plural 
Conversa:KrioRus

message: En todo caso, que especifican os criterios para os artigos de significado. KrioRus amplamente citado nos medios rusa.
In English. In any case, to inform about the notability. KrioRus widely quoted in the Russian media , , , , , , , , , , , , , , ,  and many others. --Antonu (conversa) 14 de xaneiro de 2013 ás 19:09 (UTC)
thread_title:  Probas de significancia 
Conversa:Viveiro Club de Fútbol

message: Neste  libro e donde podes encontrar mais. fixate na fecha na que se fundou o clube tes moitos datos erroneos entreador presidente etc... - (75 aniversario Viveiro C.F.: 1923-1998 : historia de un club). do autor: Antonio Navarrete Parapar.--josjarto (Conversa) 11:13 15 ene 2013 (UTC)
Non lle fagades moito caso a Sena, comete erros a esgallo en todo o que escrebe. O Viveiro C.F. foi fundado en 1929. A referencia a 1923 é dun club anterior, chamado Sporting C. Vivariense, desaparecido previamente. O club actual é de 1929 e federouse en 1953. O ano de fundación dun club é aquel no que se constitúe como tal cunha directiva. Nunca é o ano no que se rexistra nin o ano no que se federa. --83.61.185.129 8 de febreiro de 2015 ás 13:41 (UTC)
thread_title: Untitled
Conversa:Coanozoos

message: Á parte dos cambios que realicei (e que se poden comprobar vendo o historial), quitei a páxina de Filos do Reino Animal porque, aínda que algúns autores sitúen o grupo na base deste reino, a comunidade científica no seu conxunto, non. E sobre todo porque na clasificación científica que figura agora (e nas anteriores edicións) coloca o grupo no reino dos protistas. --XoioÉche o que hai 15 de xaneiro de 2013 ás 18:07 (UTC)
thread_title:  Cambios 
Conversa modelo:Condado de El Paso, Colorado

message: Neste contexto é máis axeitado utilizar Sede ca Sé posto que esta última utilizase para designar elementos relixiosos. --AMPERIO (conversa) 16 de xaneiro de 2013 ás 16:18 (UTC)
replies: text: Saúdos, --Elisardojm (conversa) 16 de xaneiro de 2013 ás 16:35 (UTC)
replies: text: :Por mín podedes facer o que queirades con este modelo e cos de Colorado e o de Cidades con máis de 100000 habitantes en Colorado, creeinos porque tiña que facer o artigo Colorado Spings para un traballo de inglés, agora que o creou AMPERIO vou ter que buscar outra cidade e volver crear todos os seus modelos, así que xa non o vou utilizar. --JaviP96 16 de xaneiro de 2013 ás 18:44 (UTC)
thread_title: Sé -- Sede
Conversa modelo:Wikipediairmáns

message: Propoño actualizar o modelo con este. --Vivaelcelta {conversa  ·  contribucións} 16 de xaneiro de 2013 ás 22:29 (UTC)
Ficheiro:Wikimedia Community Logo.svg|40px|Meta-Wiki
default Meta-Wiki
desc none
Meta-WikiCoordinación	
Ficheiro:Commons-logo.svg|35px|Wikimedia Commons
default Commons
desc none
CommonsMultimedia	
Ficheiro:Wiktionary-logo-gl.png|40px|Wiktionary
default Galizionario
desc none
GalizionarioDicionario	
Ficheiro:Wikibooks-logo.svg|40px|Wikibooks
default Galilibros
desc none
GalilibrosLibros	
Ficheiro:Wikisource-logo.svg|40px|Wikisource
default Galifontes
desc none
GalifontesDocumentos	
Ficheiro:Wikiquote-logo.svg|40px|Wikiquote
default Galicitas
desc none
GalicitasCitas	
Ficheiro:Wikispecies-logo.svg|40px|Wikispecies
default Wikispecies
desc none
WikispeciesEspecies	
Ficheiro:Wikinews-logo.svg|65px|Wikinews
default Wikinews
desc none
WikinewsNovas	
Ficheiro:Wikiversity-logo.svg|50px|Wikiversity
default Wikiversity
desc none
WikiversityAprendizaxe	
Ficheiro:Wikivoyage-Logo-v3-icon.svg|43px|Wikivoyage
default Wikivoyage
desc none 
WikivoyageViaxes	
Ficheiro:Wikidata-logo.svg|67px
default Wikidata
desc none
WikidataDatos	
Ficheiro:Mediawiki-logo.png|55px
default Mediawiki
desc none
MediawikiDesenvolvemento
replies: text: Fíxenlle algún cambio menor á túa modificación. Grazas por actualizares o modelo, que ben lle facía falta incluír os novos proxectos! --Toliño Fala aquí comigo  18 de xaneiro de 2013 ás 14:48 (UTC)
thread_title: Actualizar modelo
Conversa:Tiburóns serra

message: Hai dúas páxinas iguais tituladas Tiburóns serra e Peixes serra. Deberían fusionarse. O nome que aparece no Dicionario da Academia é "peixe serra". "Tiburón" tamén aparece como nome xeral equivalente a quenlla.--Miguelferig (conversa) 18 de xaneiro de 2013 ás 11:35 (UTC)
replies: text: Marquei o artigo para fusionar. Faise cos modelos  e . Saúdos! --Toliño Fala aquí comigo  18 de xaneiro de 2013 ás 15:12 (UTC)
replies: text: :Non, estaba eu errado. Non hai que fusionalos, porque son dúas ordes distintas. Síntoo. Puxen a frase inicial de aviso (de distinción e homonimia) para evitar posibles confusións como a miña. Síntoo outra vez.--Miguelferig (conversa) 18 de xaneiro de 2013 ás 17:56 (UTC)
thread_title:  Fusión 